《壶中天 归佩珊雨窗填词图》
清代·席佩兰

水云如墨，弄秋阴、酿出一天诗意。恰好个人新病起，愁又挟秋而至。

草褪红心，苔酣绿发，绣遍凄凉地。帘儿风揭，窗儿却被风闭。

一任小女题糕，双鬟送酒，有甚闲情致。只看雨零蕉叶上，悟出美人前世。

痴惜花魂，娇怜蝶病，减尽眉边翠。掷□而起，干卿毕竟何事。

作者简介：江苏吴县人，字道华，一字韵芬，号浣云，诗人常熟孙原湘妻。亦工诗，为袁枚随园女弟子之冠。有《长真阁稿》。